**Павлодар облыстық қоғамдық кеңесі отырысының**

**№ 2 ХАТТАМАСЫ**

|  |  |
| --- | --- |
| *Павлодар қ.**Достық Үйі, мәжіліс залы* *(Мәшһүр Жүсіп к-сі,35/1)* | *2025 жылғы 16 қаңтар**сағат 11.30* |

**Қатысушылар:**

**-** облыстық қоғамдық кеңестің мүшелері (*тізім қоса беріледі*);

- шақырылғандар (*тізім қоса беріледі*).

Отырысты облыстық қоғамдық кеңестің төрағасы **Демеуов Бәкір Саматұлы** ашып жүргізеді**.**

**Күн тәртібі:**

1. **Облыс әкімі А.Қ. Байхановтың есебін тыңдау.**

**2) Павлодар облысы бойынша бұқаралық ақпарат құралдарында мемлекеттік ақпараттық саясатты жүргізу үшін сатып алынатын көрсетілетін қызметтердің құнын айқындау әдістемесін бекіту туралы;**

**3) Павлодар облысы әкімдігінің 2018 жылғы 30 наурыздағы «Облыстық маңызы бар жалпы пайдаланымдағы автомобиль жолдарының тізбесін бекіту туралы» № 117/3 қаулысына өзгеріс енгізу туралы;**

**4) Шаруашылық жүргізу құқығындағы мемлекеттік кәсіпорындардың ұйымдық-құқықтық нысанындағы орта, техникалық және кәсіптік, орта білімнен кейінгі білім беру ұйымдарын және қазыналық кәсіпорындардың ұйымдық-құқықтық нысанындағы мектепке дейінгі ұйымдарды, балаларға арналған қосымша білім беруді қоспағанда, облыстық коммуналдық мемлекеттік кәсіпорындардың таза кірісінің бір бөлігін аудару нормативін белгілеу туралы**.

**Демеуов Б.С.** Қайырлы күн, Құрметті Асайын Қуандықұлы, қоғамдық кеңес мүшелері!

Отырысымызға облыс әкімі Байханов Асайын Қуандықұлы қатысып отыр.

Ұйымдастыру отырысында қоғамдық кеңестің төрағасы мен комиссия мүшелері сайланды. Қоғамдық кеңес жұмысқа дайын.

Сөз облыс әкімі Байханов Асайын Қуандықұлына беріледі.

**Байханов А.Қ.**

**Қайырлы күн, құрметті қауым!**

2024 жылғы 23 желтоқсанда Нұрлан Абзалұлы Нəбиевтің төрағалығымен кезекті Қоғамдық кеңестің жұмысы аяқталды. Тұрғындарымыздың игілігі үшін – өте ауқымды əрі тиянақты жұмыс атқарылды. Қоғамдық кеңес - билік пен азаматтық қоғам арасындағы алтын көпірге айналды. Нұрлан Абзалұлы, Сізге өңіріміздің одан əрі дамуына қомақты қосқан үлесіңіз жəне жемісті еңбегіңіз үшін шынайы алғысымды білдіремін. Ендеше, бүгінгі сəтті пайдаланып, Сізге «Облысқа сіңірген еңбегі үшін» төсбелгісін табыстауға рұқсат етіңіз!

 **(Облысқа сіңірген еңбегі үшін төсбелгісін табыстау рəсімі)**

Құрметті 4-ші сайланған Қоғамдық кеңес мүшелері! Жаңа құрам біздің азаматтарымыз бен жергілікті билік арасындағы диалогтың сенімді дәнекері болатынына сенімдімін. Мұнда бірлескен жұмысымызды ретке келтіру қажет бағыттарды атап өткім келеді. Бірінші. Инфрақұрылымдық және әлеуметтік жобаларды бақылау және мониторингілеу. Павлодар облысының халқы біздің барлығымыздан олардың әл ауқаты мен өмір сүру деңгейін жақсарту бойынша одан әрі өзгерістерді күтеді.

Биыл біз жоспарлаған жаңа бастамалардың қатарында: Ақсу қаласында, Успен, Ертіс, Көктөбе аудан орталықтарында бассейндер, Павлодар қаласында «Жайлы мектеп» ұлттық жобасы шеңберінде 1.800 орындық екі мектеп, Аққулы ауданының Тлектес және Павлодар ауданының Бірлік ауылдарында 2 жаңа мектеп құрылысы, сондай-ақ, мұз сарайы мен көркем гимнастика орталығының, облыс орталығындағы Ертіс өзені арқылы өтетін жаяу жүргіншілер көпірінің, Екібастұз қаласындағы инклюзивті балабақшаның құрылысы басталды. Сондай ақ ұзындығы 150 шақырымнан асатын инженерлік коммуналдық желілерді қайта жаңарту және 61 әлеуметтік нысандарды күрделі жөндеу бойынша жұмыстар жалғастырылатын болады.

Жол инфрақұрылымын жақсарту үшін 75 жоба жоспарланған, оның аясында 400 шақырымнан астам автомобиль жолдары жөнделеді. Павлодар қаласында облыс орталығының трамвай жүйесін жаңғырту жұмыстары жүргізілуде. Барлығы автономды жүрістегі 25 төмен еденді трамвай сатып алу және қалған 55 вагонды жаңғырту жоспарлануда. Жаңа трамвайлардың бірінші партиясы ағымдағы жылдың қыркүйегіне дейін маршруттарға шығуы тиіс. Барлық деңгейдегі әкімдердің тұрақты кездесулері мен жеке қабылдаулары кезінде көтерілетін азаматтардың көптеген мәселелерін шешу үшін біз облыстың 67 ауылында 96 проблемалық мәселелерді шешу үшін облыстық бюджеттен 5,5 млрд теңге сомасына арнайы бонустық трансферт бөлдік.

Ауылдық елді мекендерді дамытуға ерекше көңіл бөлінуде. Мемлекет басшысы бастамашылық еткен «Ауыл ел бесігі» жобасымен 21 ауылда 43 жоба іске асырылып, нəтижесінде жаңғыртылған инфра-құрылыммен қамтылады (15 жаңа ауыл, оның ішінде 4 тірек, 10 спутниктік, 1 стратегиялық ауыл).

Өздеріңіз білетіндей, Ел Президенті Қасым-Жомарт Кемелұлы Тоқаевтың Жарлығымен «2025 жыл - ж ұмы сшы мамандықтар жылы» болып жарияланды. Бұл ретте, біз «Өңірдің жаңа кəсіптер атласы» шеңберінде инвестицилық жобалар тартылып ол жерде жұмыс орындарын құру жəне қызметкерлердің біліктілігін арттыру жөнінде шаралар жүзеге асырылады.

Биыл Екібастұз қаласында ферроқорытпа өндірісі бойынша 2 жаңа зауыт ашу жоспарлануда - бұл «Ekibastuz Ferro Alloys» және «Mineral Product International», жалпы инвестиция көлемі 210 млрд теңгеден астам, онда 1,5 мың жоғары ақы төленетін жұмыс орындары құрылады, бұдан басқа Павлодар қаласында дайын металл бұйымдарын өндіретін жаңа зауыт іске қосылады («Павлодар АЭА» Еуразиялық механикалық зауыты).

Сондай ақ, Павлодар арнайы экономикалық аймағының аумағында инвестиция көлемі 500 млрд теңгеден асатын 1 мыңнан астам жұмыс орындарын құрумен, жылына 15 тонна алтын ала отырып құрамында алтыны бар концентратты қайта өңдеу бойынша ірі инвестициялық жоба іске асырылуда.

Екінші. Өңірдің мерейтойлық жəне мəдени іс-шараларына қатысу. Осы жылы - Қазақ хандығының 560 жылдығы, Жаяу Мұсаның 190 жылдығы, Абай Құнанбаевтың 180 жылдығы, Майра Шамсутдинованың 135 жылдығы, Иса Байзақовтың 125 жылдығы, Қалмұқан Исабаевтың 100 жылдығы мен Махмет Қайырбаевтың 100 жылдығына арналған іс-шаралар жоспарлануда. Сондай-ақ, Ұлы Жеңістің 80 жылдығы, Қазақстан Республикасы Конституциясы мен Ассамблеясының 30 жылдықтары атап өтіледі. Бұл іс-шараларға белсенді қатысып, оларды өткізу бойынша Сіздердің ұсыныстарыңыз бізге аса маңызды.

Үшінші. Халықпен кездесу және азаматтарды қабылдауды ұйымдастыру. Бүгінгі таңда қоғам мемлекеттік органдардың жұмысына жоғары талаптар қояды, бұл мүлдем негізделген. Біздің жұмысымыз бағаланатын басты критерий — азаматтардың өмір сүру деңгейін арттыру. Кеңес мүшелері біздің тұрғындарды толғандыратын ең өзекті мәселелерге назар аударуы және мемлекеттік органдарға оларды жедел шешу үшін проблемалар туралы уақтылы сигнал беруі қажет. Жалпы, сіздердің әрқайсыларыңызбен сындарлы ынтымақтастыққа үміттенемін және өңірдің дамуы үшін біздің ортақ жұмысымызда табыс тілеймін!

Құрметті Қоғамдық кеңестің мүшелері! «Əділетті Қазақстанды» құру жолында – біздің бірлескен күшжігеріміз қажет! Қоғамдық кеңестің мүшелері – халықтың мұң-мұқтажын ашық айта алатын, қоғамның ой-пікірін билікке жеткізе алатын қауым болуы тиіс! Сондықтан, тұрғындарымыздың мүддесін қорғап, олардың үмітін ақтау – біздің басты міндетіміз!

Ортақ ісімізге сəттілік пен табыс тілеймін! Баршаңызға рақмет!

**Демеуов Б.С. Асайын Қуандықұлы, көп рахмет!**

Әріптестер, кімде қандай сұрақтар бар? Сөз сөйлейтіндер бар ма? Сұрақтарыңыз бола ма? Мүмкін, сөз сөйлейтіндер бар шығар?

*Сұрақ жауап*

**Сөз сөйлегендер**:

1)**Шөкеев Р.Ш. Қымбатты Асайын Қуандықұлы!**

Көптен көп рахмет Нұрлан Абзалұлының еңбегін бағалап марапаттағаныңыз үшін. Нұрлан Абзалұлын біз жақсы білеміз, тәжіребиесі мол, өйткені мына қоғамдық кеңестің екі кезеңінде сауапты, тәртіпті басқарып өтті. Қоғамдық кеңес мүшелері күн сайын халықты қабылдап өтті.

 Біздің Президентіміз Тоқаев бірінші күннен бастап қай қоғамдық орын болсын халыққа жақын болу керек, халық пен кездесіп отыру керек деп үндеу жариялаған.

 Асайын Қуандықұлы мен Сіздердің барлық жиналыстарыңызға, халыққа берген есептеріңізге қатысып отырамын. Биылғы берген есеп өте маңызды, өте нәтижелі өтті деп ойлаймын. Жалғыз мен емес, әріптестерім де солай ойлайды. Ол неге? Ол барлығы Сіздің басқарып отырған, басқармалар бастықтары, қоғамдық кеңестер, Сіздің көмекшілеріңіздің барлығы қай жерде болса да халықпен кездесіп, халықпен ақылдасып бірлесіп отырады. Оның барлығының нәтежесі өткен жиында көрсетілді. Халықта сұрақ көп болған жоқ. Өйткені көптеген мәселені халық біледі, алдын ала шешіліп қалды. Халық істеліп жатқан жұмыстарға рахметін айтты.

Бәкір Саматұлы, Сізге зор табыс тілеймін.

2) **Бексейітова Б.М**. Құрметті Асайын Қуандықұлы!

Құрметті әріптестер!

Қоғамдық кеңес мүшелерінің атынан біз барлық тәжірибемізді, бар күшіміз бен білімімізді бейбіт тұрғындардың әл-ауқатын жақсартуға, Қоғамдық кеңестің алдына қойылған міндеттерді орындауға жұмсайтынымызға сендіруге рұқсат етіңіз. Қоғамдық кеңестің барлық мүшелеріне сәттілік, өз облысы үшін жанашыр болуды, проблемалық мәселелерді шешуге көмектесуді тілеймін.

Асайын Қуандыкұлы, көп жұмыс облыста істеліп жатыр. Жұмысыңыз сәтті болсын. Біз сенім білдірген үшін рахмет айтамыз.

**Демеуов Б.С.** Әріптестер, Кімде сұрақтар бар? Мүмкін, сөз сөйлейтіндер бар шығар? - Жоқ. Осымен жұмысымызды аяқтаймыз.

**Асайын Қуандықұлы**, қатысқаныңыз үшін көп рахмет.

Қоғамдық кеңес мүшелері өздерін толғандыратын сұрақтарға жауап алды деп ойлаймын.

**Демеуов Б.С**. Екінші, үшінші, төртінші мәселелерді қарастыруға кірісейік. Ашық НҚА сайтында, облыс ақпарат және қоғамдық даму, жолаушылар көлігі және автомобиль жолдары, қаржы басқармаларымен НҚА жобалары ұсынылды:

1) Павлодар облысы бойынша бұқаралық ақпарат құралдарында мемлекеттік ақпараттық саясатты жүргізу үшін сатып алынатын көрсетілетін қызметтердің құнын айқындау әдістемесін бекіту туралы;

2) Павлодар облысы әкімдігінің 2018 жылғы 30 наурыздағы «Облыстық маңызы бар жалпы пайдаланымдағы автомобиль жолдарының тізбесін бекіту туралы» № 117/3 қаулысына өзгеріс енгізу туралы;

3) Шаруашылық жүргізу құқығындағы мемлекеттік кәсіпорындардың ұйымдық-құқықтық **нысанындағы орта, техникалық және кәсіптік, орта білімнен кейінгі білім беру ұйымдарын және қазыналық кәсіпорындардың ұйымдық-құқықтық нысанындағы мектепке дейінгі ұйымдарды, балаларға арналған қосымша білім беруді қоспағанда, облыстық коммуналдық мемлекеттік кәсіпорындардың таза кірісінің бір бөлігін аудару нормативін белгілеу туралы**.

Материалдар барлығына қарауға жіберілген болатын. Қандай ұсыныстар болады?

*Талқылау*

**ШЕШІМ**:

1. НҚА жобалары бойынша ескертулер мен ұсыныстар жоқ.

2. Облыс әкімдігінің:

- Павлодар облысы бойынша бұқаралық ақпарат құралдарында мемлекеттік ақпараттық саясатты жүргізу үшін сатып алынатын көрсетілетін қызметтердің құнын айқындау әдістемесін бекіту туралы;

- Павлодар облысы әкімдігінің 2018 жылғы 30 наурыздағы «Облыстық маңызы бар жалпы пайдаланымдағы автомобиль жолдарының тізбесін бекіту туралы» № 117/3 қаулысына өзгеріс енгізу туралы;

- Шаруашылық жүргізу құқығындағы мемлекеттік кәсіпорындардың ұйымдық-құқықтық **нысанындағы орта, техникалық және кәсіптік, орта білімнен кейінгі білім беру ұйымдарын және қазыналық кәсіпорындардың ұйымдық-құқықтық нысанындағы мектепке дейінгі ұйымдарды, балаларға арналған қосымша білім беруді қоспағанда, облыстық коммуналдық мемлекеттік кәсіпорындардың таза кірісінің бір бөлігін аудару нормативін белгілеу туралы** қаулыларының жобалары қолдау тапсын (*Шешім бірауыздан қабылданды).*

**Павлодар облыстық**

**қоғамдық кеңесінің төрағасы Б. Демеуов**

**ОҚК хатшысы Х. Кашкенова**